কী হবে এবার? পাকিস্তানি বিমানের জন্য আকাশপথ বন্ধের পথে ভারত! নিষিদ্ধ পাক জাহাজও

ওয়েবডেস্ক: কাশ্মীর হামলায় (Kashmir Attack) ভারতের হুঙ্কারে আগে থেকেই কোণঠাসা পাকিস্তান (pakistan)। এবার আরও চাপ বাড়াতে চলেছে ভারত (India)। কী হবে এবার?

পাকিস্তানি বিমান চলাচলের (Pak airlines) জন্য আকাশসীমা বন্ধ করে দেওয়া হতে পারে। পাশাপাশি ভারতীয় বন্দরগুলিতে পাকিস্তানি জাহাজের (Banning ships) উপর নিষেধাজ্ঞা আরোপের কথা বিবেচনা করছে ভারত সরকার।

সূত্রের খবর, ২২ এপ্রিল পহেলগামে সন্ত্রাসী হামলার পরে পাকিস্তানকে হুঙ্কার দিয়েছে ভারত সরকার। পাঁচটি পদক্ষেপ নেওয়া হয়েছে, এর মধ্যে রয়েছে সিন্ধু জল চুক্তির উপর স্থগিতাদেশ, পাকিস্তানি নাগরিকদের ভিসা প্রদানের উপর নিষেধাজ্ঞা, আটারি-ওয়াঘা সীমান্ত বন্ধের মতো সিদ্ধান্ত। যুদ্ধকালীন তৎপরতায় পাকিস্তানকে শিক্ষা দিতে প্রস্তুত ভারত। স্থল, নৌ-আকাশপথে শক্তি বাড়াচ্ছে ভারতীয় সেনা। ইতিমধ্যেই যুদ্ধের মহড়া শুরু করে দিয়েছে সেনাবাহিনী। তার মধ্যেই এবার ভারত সরকার পাকিস্তানকে সব দিক দিয়ে একঘরে করে দিতে পণ নিয়েছে।

আরও পড়ুন: আরও বড় নাশকতার ছক! কাশ্মীরে ৮৭’র মধ্যে ৪৮টি পর্যটন কেন্দ্র বন্ধ করা হল

পাকিস্তান-ভিত্তিক জঙ্গিদের পহেলগাম সন্ত্রাসী হামলার পর ইসলামাবাদের বিরুদ্ধে প্রতিশোধমূলক ব্যবস্থা নেওয়ার পর নয়াদিল্লি পাকিস্তানি বিমান সংস্থাগুলির জন্য ভারতীয় আকাশসীমা বন্ধ করার বিষয়টি সক্রিয়ভাবে বিবেচনা করছে সরকার। এই সিদ্ধান্ত গ্রহণ করা হলে এবার পাকিস্তানি বিমান সংস্থাগুলিকে কুয়ালালামপুরের মতো দক্ষিণ-পূর্ব এশীয় গন্তব্যগুলিতে প্রবেশের জন্য চীন বা শ্রীলঙ্কার মতো দেশগুলির উপর দিয়ে বিমান চালাতে বাধ্য হবে।

২২ এপ্রিল পাহেলগামে সন্ত্রাসী হামলার পর থেকেই প্রতিশোধমূলক পদক্ষেপের আশঙ্কায় পাকিস্তানি বিমান সংস্থাগুলি ইতিমধ্যেই ভারতীয় আকাশসীমা এড়িয়ে চলতে শুরু করেছে। ভারতীয় বন্দরগুলিতে পাকিস্তানি জাহাজ নিষিদ্ধ করার বিষয়টিও বিবেচনাধীন।

গত সপ্তাহেই পাকিস্তান আকাশ পথে ভারতীয় বিমান চলাচল নিষিদ্ধ করেছে।